امریکا قوشمه ایالتلری افغانستان نینگ پایتختی کابلده اویوشتیریلگن ترورچیلیک هجومنی قاره له دی.
تشقی ایشلر وزیرلیگی سوزچیسی هیدر ناور، کابلده بیر مولود شریف پروگرامیده 50 کیشی اولیب 85 نفر یره لنگن خودکش هجوم بیلن تیگیشلی یازمه بیانات ترقه تدی.
ناور بیرگن بیاناتیده؛
"مذکور هجومنی قتتیق قاره له یمیز. افغانستان خلقی مولود پروگرامینی صلحانه بیر شکلده نشانله ماقده ایکن اویوشتیریلگن بو پست حرکت افغانستانده شدتنی دوام ایتتیرگنلرنینگ قورقاق لیگینی و بی رحم لیگینی کورستماقده." دیب یاتگن.
هجومده حیاتینی یوقه تگنلرنینگ عایله لریگه تسلیت بیلدیریب یره لنگنلرگه شفا تیله گن ناور، امریکا قوشمه ایالتلری نینگ افغانستانده گی دایمی بیر تینچ لیک، امنیت و برقرارلیک نینگ اورنه تیلیشی اوچون افغانستان خلقینی حمایه قیلیش گه دوام ایته جگینی بیلدیردی.
کابل یده بیر مولود شریف پروگرامیده اویوشتیریلگن خودکش هجومده 50 کیشی اولیب 85 کیشی ایسه یره لنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
